สรุปภาวะตลาดต่างประเทศ ประจำวันที่ 3 มี.ค. 2565
สรุปภาวะตลาดต่างประเทศ ประจำวันที่ 3 มี.ค. 2565
4 มี.ค. 2565

ดัชนีดาวโจนส์ตลาดหุ้นนิวยอร์กปิดลบในวันพฤหัสบดี (3 มี.ค.) เนื่องจากนักลงทุนยังคงวิตกกังวลเกี่ยวกับสถานการณ์ตึงเครียดในยูเครน รวมทั้งผลกระทบทางเศรษฐกิจจากการที่รัสเซียถูกนานาประเทศคว่ำบาตรฐานใช้กำลังทหารบุกโจมตียูเครน ขณะเดียวกันนักลงทุนจับตาตัวเลขจ้างงานนอกภาคเกษตรของสหรัฐซึ่งมีกำหนดเปิดเผยในวันนี้
ดัชนีเฉลี่ยอุตสาหกรรมดาวโจนส์ปิดที่ 33,794.66 จุด ลดลง 96.69 จุด หรือ -0.29%, ดัชนี S&amp;P500 ปิดที่ 4,363.49 จุด ลดลง 23.05 จุด หรือ -0.53% และดัชนี Nasdaq ปิดที่ 13,537.94 จุด ลดลง 214.08 จุด หรือ -1.56%
ตลาดหุ้นยุโรปปิดร่วงลงในวันพฤหัสบดี (3 มี.ค.) เนื่องจากความวิตกเกี่ยวกับผลกระทบของมาตรการคว่ำบาตรรัสเซียกดดันบรรยากาศการซื้อขายหุ้น แม้การทะยานขึ้นของราคาสินค้าโภคภัณฑ์ได้ช่วยหนุนหุ้นกลุ่มเหมืองแร่ก็ตาม
ดัชนี Stoxx Europe 600 ปิดที่ 437.36 จุด ลดลง 8.97 จุด หรือ -2.01%
ดัชนี CAC-40 ตลาดหุ้นฝรั่งเศสปิดที่ 6,378.37 จุด ลดลง 119.65 จุด หรือ -1.84%, ดัชนี DAX ตลาดหุ้นเยอรมนีปิดที่ 13,698.40 จุด ลดลง 301.71 จุด หรือ -2.16% และดัชนี FTSE 100 ตลาดหุ้นลอนดอนปิดที่ 7,238.85 จุด ลดลง 190.71 จุด หรือ -2.57%
ตลาดหุ้นลอนดอนปิดร่วงลงในวันพฤหัสบดี (3 มี.ค.) โดยราคาน้ำมันดิบที่ผันผวนถ่วงหุ้นกลุ่มน้ำมันร่วงลงอย่างหนัก ขณะที่นักลงทุนวิตกเกี่ยวกับผลกระทบของวิกฤตการณ์ในยูเครน
ดัชนี FTSE 100 ตลาดหุ้นลอนดอนปิดที่ 7,238.85 จุด ลดลง 190.71 จุด หรือ -2.57%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบในวันพฤหัสบดี (3 มี.ค.) หลังมีสัญญาณบ่งชี้ถึงความคืบหน้าในการเจรจาข้อตกลงนิวเคลียร์อิหร่าน ซึ่งอาจปูทางให้อิหร่านกลับมาส่งออกน้ำมันสู่ตลาดโลก
ทั้งนี้ สัญญาน้ำมันดิบ WTI ส่งมอบเดือนเม.ย. ลดลง 2.93 ดอลลาร์ หรือ 2.6% ปิดที่ 107.67 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนพ.ค. ลดลง 2.47 ดอลลาร์ หรือ 2.2% ปิดที่ 110.46 ดอลลาร์/บาร์เรล
สัญญาทองคำตลาดนิวยอร์กปิดบวกในวันพฤหัสบดี (3 มี.ค.) เนื่องจากความกังวลเกี่ยวกับวิกฤตการณ์ยูเครนและภาวะเงินเฟ้อเป็นปัจจัยผลักดันให้นักลงทุนเข้าซื้อทองคำในฐานะสินทรัพย์ปลอดภัย ขณะที่สัญญาพัลลาเดียมพุ่งขึ้นเกือบ 2.5% ท่ามกลางความกังวลที่ว่า อุปทานพัลลาเดียมจะได้รับผลกระทบจากการที่นานาประเทศประกาศคว่ำบาตรรัสเซียซึ่งเป็นผู้ผลิตพัลลาเดียมรายใหญ่ของโลก
สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 13.6 ดอลลาร์ หรือ 0.71% ปิดที่ 1,935.9 ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 2.2 เซนต์ หรือ 0.09% ปิดที่ 25.212 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 12.8 ดอลลาร์ หรือ 1.2% ปิดที่ 1,080.8 ดอลลาร์/ออนซ์
สัญญาพัลลาเดียมส่งมอบเดือนมิ.ย. เพิ่มขึ้น 65.90 ดอลลาร์ หรือ 2.47% ปิดที่ 2730.80 ดอลลาร์/ออนซ์
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กในวันพฤหัสบดี (3 มี.ค.) ขานรับข้อมูลเศรษฐกิจที่แข็งแกร่งของสหรัฐ ซึ่งรวมถึงยอดคำสั่งซื้อภาคโรงงานที่พุ่งขึ้นเกินคาดในเดือนม.ค. ขณะเดียวกันนักลงทุนจับตาตัวเลขจ้างงานนอกภาคเกษตรเดือนก.พ.ของสหรัฐซึ่งมีกำหนดเปิดเผยในวันนี้
ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.41% แตะที่ 97.7860
ดอลลาร์สหรัฐแข็งค่าเมื่อเทียบกับดอลลาร์แคนาดา ที่ระดับ 1.2681 ดอลลาร์แคนาดา จากระดับ 1.2651 ดอลลาร์แคนาดา แต่ดอลลาร์อ่อนค่าลงเมื่อเทียบกับเงินเยน ที่ระดับ 115.42 เยน จากระดับ 115.55 เยน และอ่อนค่าเมื่อเทียบกับฟรังก์สวิส ที่ระดับ 0.9190 ฟรังก์ จากระดับ 0.9204 ฟรังก์
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1062 ดอลลาร์ จากระดับ 1.1123 ดอลลาร์ ขณะที่เงินปอนด์อ่อนค่าลงแตะที่ระดับ 1.3337 ดอลลาร์ จากระดับ 1.3372 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.7326 ดอลลาร์สหรัฐ จากระดับ 0.7298 ดอลลาร์สหรัฐ